el en el el en en el el el el el el el el el el en fr el en el el el el en ca el el el el el el el el el el el el el el el el el el el el el el el el el el el el el el el el el el el el el el el el el el el el el es el es en es el es el es en el el el el el el el el el el el el el el el el el el el el el el en en fr en el
Πλήρωσαν 400 ευρώ για δύο ποτά και 12 στρείδια -Ζευγάρι περιγράφει το δικό του φουσκωμένο λογαριασμό στη Μύκονο – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Alex και Lindsay Breen στη Μύκονο
Το ζευγάρι ισχυρίζεται επίσης ότι, αντί να τους δώσουν το λογαριασμό και να πληρώσουν στο τραπέζι, ο Alex οδηγήθηκε σε ένα πίσω δωμάτιο του καταστήματος για να πληρώσει και όταν ζήτησε αναλυτικό λογαριασμό, αφού του ζήτησαν 400 ευρώ, τού έδειξαν την οθόνη του υπολογιστή τους, όπου τα πάντα ήταν γραμμένα στα ελληνικά.
Η Lindsay είπε ότι ο σύζυγός της πλήρωσε τον λογαριασμό χωρίς να διαφωνήσει, καθώς ήθελε να αποφύγει την αντιπαράθεση, καθώς και ότι σαφώς ένιωσε εκφοβισμένος.
Τα στρείδια που παρήγγειλε το ζευγάρι στο παραλιακό μαγαζί της Μυκόνου
Πώς το ζευγάρι κατέληξε να πληρώσει στη Μύκονο 400 ευρώ για 12 στρείδια και δύο ποτά
Διηγούμενη την περιπέτειά της, η Lindsay είπε στην «Daily Mail»:
«Πήγαμε στο συγκεκριμένο κατάστημα για να φάμε κάτι και να πιούμε ένα ποτό.
Αμέσως μας είπαν “θέλετε στρείδια;”. Είπαμε ναι, και εκείνος είπε ”12 στρείδια”, οπότε είπαμε ναι, γιατί μια ντουζίνα στρείδια είναι μια τυπική παραγγελία.
Ο σύζυγός μου παρήγγειλε μια μπύρα και εγώ ζήτησα τον κατάλογο των κοκτέιλ. Ο σερβιτόρος επέστρεψε με την μπύρα, αλλά έπρεπε να ζητήσω ξανά τον κατάλογο των κοκτέιλ και άρχισε να μου λέει τι ποτά είχαν, αλλά εγώ επέμενα και ζητούσα τον κατάλογο.
Δεν ήξερα πως ήταν τόσο δύσκολο να δω τι είχαν.
Τελικά, μου έφερε αυτό που θεωρούσαν τον κατάλογο των κοκτέιλ τους. Ένα πλαστικοποιημένο κομμάτι χαρτί με τα είδη αλκοόλ που είχαν τα κοκτέιλ, αλλά δεν είχε τη μάρκα ή τα ποτά, τίποτα.
Οπότε είπα ότι ”εντάξει, θα πάρω ένα Aperol spritz”, επειδή σαφώς δεν είχαν κατάλογο που ήθελαν να μου δώσουν.
Τελικά, επέστρεψε με κωμικοτραγικά μεγάλα ποτά, οπότε σκεφτήκαμε ότι είναι το αστείο που κάνει το μπαρ, επειδή εμείς δεν ζητήσαμε ένα πολύ μεγάλο κοκτέιλ.
H Lindsay με το ποτό της
»Ο σερβιτόρος γυρνούσε γύρω από το τραπέζι όλη την ώρα. Ήταν πάντα τριγύρω. Όταν τελειώσαμε τα στρείδια, προσπαθούσε να μας πείσει να πάρουμε καβουροπόδαρα και ευτυχώς δεν το κάναμε. Μας είπε ”ξέρετε τι θα ταίριαζε πολύ καλά με αυτά τα στρείδια; Καβουροπόδαρα. Να σας φέρω μερικά;” και είπαμε όχι, θέλαμε μόνο ένα γρήγορο σνακ και ένα ποτό.
Ο σύζυγός μου πήγε στην τουαλέτα και όταν επέστρεψε είπε ότι νόμιζε ότι είχε δει ένα μενού μέσα που έγραφε ότι ήταν 29 ευρώ το στρείδι και του είπα ότι αποκλείεται. Είχαμε ήδη φάει τα στρείδια και σκεφτήκαμε ”ω Θεέ μου, σε τι θα μπλέξουμε με αυτόν τον λογαριασμό”.
Ο σερβιτόρος επέστρεψε με ένα τεράστιο καροτσάκι με επιδόρπια και λέει ”οπότε φυσικά και θα φάμε τούρτα σήμερα” και άρχισε να βάζει διάφορα επιδόρπια στο τραπέζι μας και είπαμε ότι δεν τα θέλουμε και άρχισε να προσβάλλεται που δεν θέλαμε να τα πάρουμε, οπότε μπορώ να καταλάβω πώς οι άνθρωποι θα πιέζονταν να πάρουν περισσότερα.
Καθώς συνεχίζαμε να αρνούμαστε αυτά που προσπαθούσε να μας δώσει, εκνευριζόταν όλο και περισσότερο. Όταν ήμασταν έτοιμοι να φύγουμε, πήγα στην τουαλέτα και έβαλαν τον σύζυγό μου να πάει σε ένα πίσω δωμάτιο για να πληρώσει. Του έδωσαν τον λογαριασμό, που ήταν πάνω από 400 ευρώ. Σοκαρίστηκε και ζήτησε ανάλυση. Είχαν μια οθόνη υπολογιστή, την οποία του γύρισαν και ήταν όλα στα ελληνικά, αλλά εμείς δεν μιλάμε ελληνικά.
Του δημιουργήθηκε μια περίεργη αίσθηση και δεν ήθελε να βρεθεί σε άσχημη κατάσταση και έτσι κατέληξε να πληρώσει τον λογαριασμό. Σίγουρα αισθάνθηκε εκφοβισμένος και είναι ο πιο φιλικός τύπος, οπότε ακόμα και αν ο λογαριασμός ήταν διπλάσιος πιθανόν να τον πλήρωνε για να αποφύγει τυχόν προβλήματα. Ήταν αρκετά τρελό.
Εκ των υστέρων χαίρομαι που δεν προκαλέσαμε καυγά ή δεν αρνηθήκαμε να πληρώσουμε, γιατί θα μπορούσε να είχε καταλήξει χειρότερα για εμάς. Ξέρουν ότι όταν είσαι τουρίστας σε εκμεταλλεύονται».
Ο Καναδός στη Μύκονο που πλήρωσε τα 400 ευρώ λογαριασμό για 12 στρείδια και δύο ποτά
Το ζευγάρι θα έμενε στη Μύκονο μόνο για ένα βράδυ ακόμη.
Η Lindsay πρόσθεσε: «Σοκαριστήκαμε πραγματικά, ειδικά επειδή είχαμε φάει μερικά πολύ ωραία γεύματα στην Ιταλία και ήμασταν πρόθυμοι να ξοδέψουμε όταν αυτό δικαιολογούνταν, αλλά σε αυτή την περίπτωση δεν είχαμε πάρει πολλά.
Κατά μέσο όρο ξοδεύαμε περίπου 120 ευρώ για ένα πλήρες δείπνο με μερικά κοκτέιλ και ένα ορεκτικό.
Ευτυχώς, μας είχαν μείνει αρκετά χρήματα, χρησιμοποιούσαμε την πιστωτική μας κάρτα για μεγαλύτερα έξοδα. Μπορώ να φανταστώ πώς θα κατέληγε κάποιος χωρίς χρήματα. Δεν είναι ιδανικός τρόπος να ξοδεύουμε τα χρήματά μας, αλλά είμαστε τυχεροί που μπορούσαμε να πληρώσουμε».
Η Lindsay ισχυρίζεται ότι, μετά τη δοκιμασία τους, άλλοι ιδιοκτήτες τοπικών επιχειρήσεων ζήτησαν συγγνώμη εκ μέρους του εστιατορίου.
Τι είπε στο ζευγάρι ιδιοκτήτης διπλανής επιχείρησης: «Δεν αντιπροσωπεύει τους Ελληνες αυτό…»
Η Lindsay δήλωσε: «Στη διπλανή πόρτα, ένας ιδιοκτήτης καταστήματος είπε ότι λυπάται πολύ που πήγαμε στο συγκεκριμένο κατάστημα.
Είπε ότι προειδοποιεί όσους πηγαίνουν στο κατάστημα να μείνουν μακριά από εκεί και ότι δεν αντιπροσωπεύει το ποιοι είναι οι Έλληνες.
Είπε ότι χρειάζονται πραγματικά τουρισμό. Με όσους μιλήσαμε μετά, τους προειδοποιήσαμε να μην πάνε».
Οι κριτικές στο Trip Advisor και τα… χρυσά καβουροπόδαρα
Η σελίδα του DK Oyster στο Tripadvisor έχει κατακλυστεί από κριτικές με ένα αστέρι, αλλά και από πελάτες που ισχυρίζονται ότι βίωσαν παρόμοιες καταστάσεις με τη Lindsay και τον Alex.
«”ΜΗΝ ΠΑΤΕ ΕΔΩ! Απολύτως αηδιαστική συμπεριφορά από τον διευθυντή και το προσωπικό. Τα κοκτέιλ είναι απαίσια και χρεώθηκαν 125 ευρώ συν το σέρβις για 2 άτομα! Οι σερβιτόροι μάς έκαναν να νιώσουμε πολύ άβολα», έγραψε κάποιος.
Ένας άλλος δήλωσε: «Μακάρι να είχαμε κοιτάξει τις κριτικές πριν! Αυτό το μέρος είναι ένα αστείο! 350 ευρώ για 4 ποτά! Σίγουρα ΔΕΝ θα συνιστούσα να πάτε εδώ. Παρακαλώ φυλάξτε τα ευρώ σας!», γράφει κάποιος άλλος.
Το DK Oyster bar απάντησε στα σχόλια στο Tripadvisor για να υπερασπιστεί τις τιμές του.
«Σας ευχαριστούμε που αφιερώσατε χρόνο για να δημοσιεύσετε την κριτική σας, αλλά θα μπορούσατε να διευκρινίσετε τον ακριβή λόγο της απογοήτευσής σας; Οι τιμές που αναφέρετε ακούγονται σωστές, οπότε θα ήθελα να καταλάβω ποιο ήταν το πρόβλημα. Τα ποτά δεν ήταν αυτά που περιμένατε, το περιβάλλον ή η εξυπηρέτηση; Η γνώμη σας είναι σημαντική για εμάς. Επομένως, θα το εκτιμούσαμε αν αφιερώνατε λίγα λεπτά για να μας διευκρινίσετε», γράφουν.
Σε πελάτες που δήλωσαν ότι ένιωθαν εκφοβισμένοι για να πληρώσουν τους εξωφρενικούς λογαριασμούς, έγραψαν οι εκπρόσωποι του καταστήματος: «Για να δω αν κατάλαβα καλά: Σας απήγαγαν από την παραλία και σας έσπρωξαν με τη βία σε ένα πολυτελές εστιατόριο;».
Οι Breens είναι μόνο οι τελευταίοι σε μια μακρά λίστα θυμωμένων και μπουχτισμένων πελατών που βρέθηκαν αντιμέτωποι με προφανώς υπερβολικούς λογαριασμούς από το παραλιακό μπαρ, την ώρα που αυτό το καλοκαίρι έχουν καταγγελθεί και άλλα περιστατικά αισχροκέρδειας στο νησί, όπως η χρέωση των 500 ευρώ για να δουν τουρίστες το ηλιοβασίλεμα!
Η Αμερικανίδα τουρίστρια Brenda Moulton και η 19χρονη κόρη της, Kaylea, προσέφυγαν δικαστικά κατά του εστιατορίου, αφού ισχυρίστηκαν ότι επίσης εξαπατήθηκαν και πλήρωσαν 641,15 δολάρια για δύο καβουροπόδαρα και δύο μοχίτο, όταν το επισκέφθηκαν τον Μάιο.
Ισχυρίζονται ότι οι σερβιτόροι προχώρησαν στην απειλή ότι θα καλέσουν την αστυνομία, όταν διαμαρτυρήθηκαν, και τους είπαν ότι δεν θα επέστρεφαν στις ΗΠΑ αν αρνούνταν να πληρώσουν τον αστρονομικό λογαριασμό.
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Washington Post: Οι πιθανότητες να χρησιμοποιήσει ο Πούτιν πυρηνικά
Conde Nast Traveller: Σάρωσαν η Ελλάδα και τα ξενοδοχεία της στα Readers’ Choice Awards 2022 – Ποια βραβεύθηκαν
Φυσικό αέριο: Νωρίτερα ο χειμώνας στην Ευρώπη λόγω της La Nina
Πόλεμος στην Ουκρανία: Πυρηνικός συναγερμός σε όλο τον πλανήτη
Τουρισμός: Καλοκαίρι μέσα στο φθινόπωρο – Ποιοι προορισμοί καταγράφουν ρεκόρ
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΛΟΓΑΡΙΑΣΜΟΣ, ΜΥΚΟΝΟΣ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΣΤΡΕΙΔΙΑ